A4-0288/97

Πρόταση απόφασης του Συμβουλίου που αφορά το πολυετές πρόγραμμα προώθησης των ανανεώσιμων πηγών ενέργειας στην Κοινότητα - ALTENER II (COM(97)0087 - C4-0308/97 - 97/0106(SYN))

πρόταση αυτή εγκρίνεται με τις ακόλουθες τροποποιήσεις:

(Τροπολογία 1)

Αιτιολογική σκέψη 4α (νέα)

>Κείμενο μετά την ψηφοφορία στο ΕΚ>

4α) το «Book of Proceedings» της Διάσκεψης του Προγράμματος ALTENER που διεξήχθη από 25 έως 27 Νοεμβρίου 1996 στο Sitges της Ισπανίας,

(Τροπολογία 2)

Αιτιολογική σκέψη 10

>Αρχικό κείμενο>

10. ότι στο ψήφισμά του της 14ης Νοεμβρίου 1996 για το Λευκό Βιβλίο της Επιτροπής «Μία ενεργειακή πολιτική για την Ευρωπαϊκή Ένωση», το Ευρωπαϊκό Κοινοβούλιο καλεί την Επιτροπή να θεσπίσει οικονομικό πρόγραμμα με σκοπό να προωθηθεί η αειφόρος ενέργεια[semigr ]

>Κείμενο μετά την ψηφοφορία στο ΕΚ>

10. ότι στο ψήφισμά του της 14ης Νοεμβρίου 1996 για το Λευκό Βιβλίο της Επιτροπής «Μία ενεργειακή πολιτική για την Ευρωπαϊκή Ένωση», το Ευρωπαϊκό Κοινοβούλιο καλεί την Επιτροπή να θεσπίσει οικονομικό πρόγραμμα με σκοπό να προωθηθεί η αειφόρος ενέργεια[semigr ] ότι στο ψήφισμά του της 15ης Μαΐου 1997(1) σχετικά με την ανακοίνωση της Επιτροπής με τίτλο «Ενέργεια για το μέλλον: ανανεώσιμες πηγές ενέργειας, Πράσινο Βιβλίο για μια κοινή στρατηγική» το Ευρωπαϊκό Κοινοβούλιο ζητεί ρητά την ταχεία έγκριση ενός ενισχυμένου προγράμματος ALTENER II[semigr ]

>Κείμενο μετά την ψηφοφορία στο ΕΚ>

(1) ΕΕ C 167 της 2.6.1997, σελ. 160

(Τροπολογία 3)

Αιτιολογική σκέψη 10α (νέα)

>Κείμενο μετά την ψηφοφορία στο ΕΚ>

10α. ότι, όπως προκύπτει από διάφορες Ευρωπαϊκές Διασκέψεις, όπως εκείνες της Μαδρίτης (Μάρτιος 1994), της Αθήνας (Νοέμβριος 1995), του Μιλάνου (Ιούνιος 1996) και της Βουλιαγμένης (Μάϊος 1997), υπάρχει εκτεταμένη κοινωνική υποστήριξη για τις ανανεώσιμες πηγές ενέργειας, πράγμα που μπορεί να διαπιστώσει κανείς από την ανάγνωση των αντιστοίχων «Books of Proceedings».

(Τροπολογία 4)

Αιτιολογική σκέψη 10β (νέα)

>Κείμενο μετά την ψηφοφορία στο ΕΚ>

10β. ότι, αντί της επιβολής νέου φόρου, θα ήταν προτιμότερο, όσον αφορά την επιδίωξη να σταθεροποιηθούν οι συνολικές εκπομπές CO2, να αναπτυχθεί μια μέθοδος υπολογισμού που θα επέτρεπε τον ποσοτικό προσδιορισμό και την πραγματική τιμολόγηση όλων των διαφόρων εμμέσεων συντελεστών του κόστους οι οποίοι σήμερα δεν λαμβάνονται υπόψη (επιπτώσεις για την υγεία, για το περιβάλλον, κλπ.)[semigr ] κάτι τέτοιο θα καθιστούσε ανταγωνιστικότερες τις ανανεώσιμες μορφές ενέργειας.

(Τροπολογία 5)

Αιτιολογική σκέψη 14α (νέα)

>Κείμενο μετά την ψηφοφορία στο ΕΚ>

14α. ότι, εξάλλου, το Πέμπτο Πρόγραμμα Πλαίσιο Έρευνας, Τεχνολογικής Ανάπτυξης και Επίδειξης πρέπει να δώσει ιδιαίτερη προσοχή στην έρευνα, και ότι το Πρόγραμμα ALTENER II πρέπει να καταστεί εκ νέου ένα πολύτιμο συμπλήρωμα του μελλοντικού αυτού προγράμματος

(Τροπολογία 6)

Αιτιολογική σκέψη 14β (νέα)

>Κείμενο μετά την ψηφοφορία στο ΕΚ>

14β. ότι οι ανανεώσιμες πηγές ενέργειας συνιστούν σημαντικό ενεργειακό πόρο για την Ένωση, με αξιόλογες εμπορικές δυνατότητες, και ότι, συνεπώς, η ανάπτυξή τους πρέπει να υποστηριχθεί με ειδική στρατηγική και με στοχοθετημένες δράσεις που θα καθιστούν τις ενεργειακές αυτές πηγές και βιώσιμες και ανταγωνιστικές, δημιουργώντας έτσι ένα ευνοϊκό για τις επενδύσεις περιβάλλον,

(Τροπολογία 7)

Αιτιολογική σκέψη 15α (νέα)

>Κείμενο μετά την ψηφοφορία στο ΕΚ>

15α. ότι μόνον με την απρόσκοπτη και μεγάλης κλίμακας ανάπτυξη των ανανεώσιμων πηγών ενέργειας θα καταστεί δυνατή η πλήρης εκμετάλλευση του δυναμικού τους και θα δοθεί στους επενδυτές και τα κράτη η δυνατότητα να αποκομίσουν πραγματικά οικονομικά οφέλη, ενώ συγχρόνως θα δημιουργηθούν μαζικά θέσεις απασχόλησης υψηλής στάθμης,

(Τροπολογία 8)

Αιτιολογική σκέψη 16α (νέα)

>Κείμενο μετά την ψηφοφορία στο ΕΚ>

16α. ότι η ανάπτυξη των ανανεώσιμων πηγών ενέργειας μπορεί να συμβάλει στη δημιουργία ενός ανταγωνιστικού ενεργειακού συστήματος που θα καλύπτει ολόκληρη την Ευρώπη, και στην ανάπτυξη ενός ευρωπαϊκού τομέα ανανεώσιμων πηγών ενέργειας με τεράστιες δυνατότητες σε ό,τι αφορά την εξαγωγή τεχνογνωσίας και την πραγματοποίηση επενδύσεων με κοινοτική συμμετοχή σε τρίτες χώρες,

(Τροπολογία 9)

Αιτιολογική σκέψη 16β (νέα)

>Κείμενο μετά την ψηφοφορία στο ΕΚ>

16β. ότι οι ανανεώσιμες πηγές ενέργειας θα έπρεπε να έχουν επαρκές μερίδιο στην εσωτερική ευρωπαϊκή ενεργειακή αγορά,

(Τροπολογία 12)

Άρθρο 1, παράγραφος 1, τρίτο εδάφιο

>Αρχικό κείμενο>

Οι στόχοι συμβάλλουν στην επίτευξη των ακόλουθων γενικών κοινοτικών στόχων και θεμάτων: στον περιορισμό των εκπομπών CO2, στην αύξηση του μεριδίου των ανανεώσιμων πηγών ενέργειας στο ενεργειακό ισοζύγιο, στη μείωση της εξάρτησης από τις εισαγωγές ενέργειας, στην ασφάλεια ενεργειακού εφοδιασμού, στην οικονομική ανάπτυξη, την κοινωνικοοικονομική συνοχή και την περιφερειακή και τοπική ανάπτυξη[semigr ]

>Κείμενο μετά την ψηφοφορία στο ΕΚ>

Οι στόχοι συμβάλλουν στην επίτευξη των ακόλουθων γενικών κοινοτικών στόχων και θεμάτων: στον περιορισμό των εκπομπών CO2, στη συμμετοχή των ανανεώσιμων πηγών ενέργειας στο ενεργειακό ισοζύγιο με στόχο να αντικατασταθεί με ενέργεια προερχόμενη από τέτοιες πηγές το 15% τουλάχιστον της ζήτησης πρωτογενούς ενέργειας στην Ευρωπαϊκή Ένωση έως το 2010, στη μείωση της εξάρτησης από τις εισαγωγές ενέργειας, στην ασφάλεια ενεργειακού εφοδιασμού, στην οικονομική ανάπτυξη, την κοινωνικοοικονομική συνοχή και την περιφερειακή και τοπική ανάπτυξη, στη λήψη μέτρων κατά της γρήγορης εξάντλησης των ενεργειακών πρώτων υλών, στη δημιουργία νέων θέσεων εργασίας, στην προώθηση της ευρωπαϊκής βιομηχανίας και τεχνολογίας και γενικότερα στη συντήρηση των ενεργειακών πόρων.

(Τροπολογία 13)

Άρθρο 1, παράγραφος 1, εδάφιο 3α (νέο)

>Κείμενο μετά την ψηφοφορία στο ΕΚ>

Τα μέτρα για την επίτευξη των στόχων της Κοινότητας δεν περιορίζονται μόνο στην αύξηση, σε απόλυτα μεγέθη, των τόνων ισοδυνάμου πετρελαίου για τις ανανεώσιμες πηγές ενέργειας, αλλά αποσκοπούν στην πραγματική αντικατάσταση των ως τώρα χρησιμοποιούμενων ενεργειακών πηγών με ανανεώσιμες πηγές ενέργειας[semigr ]

(Τροπολογία 14)

Άρθρο 1, παράγραφος 3

>Αρχικό κείμενο>

3. Οι ετήσιες πιστώσεις κονδυλίων για την εφαρμογή του προγράμματος θα επιτραπούν από την αρχή που είναι αρμόδια για τον προϋπολογισμό εντός των ορίων των δημοσιονομικών προοπτικών.

>Κείμενο μετά την ψηφοφορία στο ΕΚ>

3. Οι ετήσιες πιστώσεις κονδυλίων για την εφαρμογή του προγράμματος θα επιτραπούν από την αρχή που είναι αρμόδια για τον προϋπολογισμό εντός των ορίων των δημοσιονομικών προοπτικών. Το ύψος της χρηματοδότησης θα πρέπει να προσανατολίζεται στο στόχο της μείωσης των εκπομπών CO2 κατά 15% έως το έτος 2010, με βάση το επίπεδο του 1990.

(Τροπολογία 15)

Άρθρο 2, παράγραφος 1, σημείο α)

>Αρχικό κείμενο>

α) μελέτες και άλλες δράσεις, με σκοπό να εφαρμοσθούν και να συμπληρωθούν κοινοτικά μέτρα που έχουν ληφθεί για να αναπτυχθεί το συναμικό των ανανεώσιμων πηγών ενέργειιας. Σε αυτές συμπεριλαμβάνονται η ανάπτυξη τομεακών στρατηγικώνκαι στρατηγικών αγοράς, η ανάπτυξη τεχνικών κανονισμών και προτύπων, ομαδοποιημένες προμήθειες και ανάλυση των νομικών, κοινωνικοοικονομικών και διοικητικών όρων που είναι οι πλέον ευνοϊκοί για την διείσδηση των ανανεώσιμων ενεργειών στην αγορά και την εκπόνηση κατάλληλης νομοθεσίας[semigr ]

>Κείμενο μετά την ψηφοφορία στο ΕΚ>

α) μελέτες και άλλες δράσεις, με σκοπό να εφαρμοσθούν και να συμπληρωθούν κοινοτικά μέτρα που έχουν ληφθεί για να αναπτυχθεί το δυναμικό των ανανεώσιμων πηγών ενέργειας. Σε αυτές συμπεριλαμβάνονται η ανάπτυξη τομεακών στρατηγικών και στρατηγικών αγοράς, η ανάπτυξη νεωτεριστικών τεχνικών κανονισμών και προτύπων, λαμβανομένων υπόψη των συμφερόντων των μικρομεσαίων επιχειρήσεων, ομαδοποιημένες προμήθειες, συγκριτικές αναλύσεις των έργων όσον αφορά τις περιβαλλοντικές επιπτώσεις και τη μακροπρόθεσμη εξέλιξη των δαπανών μεταξύ της χρησιμοποίησεως συμβατικών και ανανεώσιμων ενεργειακών πηγών και ανάλυση των νομικών, κοινωνικοοικονομικών και διοικητικών όρων που είναι οι πλέον ευνοϊκοί για τη διείσδυση των ανανεώσιμων ενεργειών στην αγορά και την εκπόνηση κατάλληλης νομοθεσίας για τη δημιουργία ευνοϊκού κλίματος για επενδύσεις[semigr ]

(Τροπολογία 17)

Άρθρο 2, παράγραφος 1, σημείο γ)

>Αρχικό κείμενο>

γ) μέτρα που θα προτείνει η Επιτροπή για να ενθαρρυνθεί η ανταλλαγή πείρας και τεχνογνωσίας με σκοπό να βελτιωθεί ο συντονισμός μεταξύ διεθνών, κοινοτικών, εθνικών, περιφερειακών και τοπικών δραστηριοτήτων[semigr ] δημιουργία συγκεντρωτικού συστήματος για τη συλλογή, ιεράρχηση και κυκλοφορία πληροφοριών και τεχνογνωσίας σχετικά με τις ανανεώσιμες πηγές ενέργειας[semigr ]

>Κείμενο μετά την ψηφοφορία στο ΕΚ>

γ) μέτρα που θα προτείνει η Επιτροπή για να ενθαρρυνθεί η ανταλλαγή πείρας και τεχνογνωσίας με σκοπό να βελτιωθεί ο συντονισμός μεταξύ διεθνών, κοινοτικών, εθνικών, περιφερειακών και τοπικών δραστηριοτήτων, και στα οποία θα περιλαμβάνεται η συνεπέστερη και πληρέστερη δυνατή πληροφόρηση των υπευθύνων για τη λήψη των νομοθετικών και εκτελεστικών αποφάσεων στα επίπεδα αυτά[semigr ] δημιουργία συγκεντρωτικού συστήματος για τη συλλογή, ιεράρχηση και κυκλοφορία πληροφοριών και τεχνογνωσίας σχετικά με τις ανανεώσιμες πηγές ενέργειας[semigr ]

(Τροπολογία 18)

Άρθρο 2, παράγραφος 1, σημείο δ)

>Αρχικό κείμενο>

δ) μέτρα για να ενθαρρυνθεί η ανταλλαγή πείρας και τεχνογνωσίας που θα προταθούν από φορέα άλλον από την Επιτροπή[semigr ]

>Κείμενο μετά την ψηφοφορία στο ΕΚ>

Διαγράφεται

(Τροπολογία 19)

Άρθρο 2, παράγραφος 1, σημείο ε)

>Αρχικό κείμενο>

ε) στοχοθετημένες δράσεις για να διευκολυνθεί η διείσδυση των ανανεώσιμων πηγών ενέργειας στην αγορά με σκοπό να ενθαρρυνθούν οι επενδύσεις με την προετοιμασία και υποβολή έργων εφαρμογής[semigr ]

>Κείμενο μετά την ψηφοφορία στο ΕΚ>

ε) στοχοθετημένες δράσεις για να διευκολυνθεί η διείσδυση των ανανεώσιμων πηγών ενέργειας και της σχετικής τεχνογνωσίας, στην αγορά, και ιδιαίτερα δράσεις για την υποστήριξη της μεταβατικής φάσης μεταξύ επίδειξης και εμπορικής εκμετάλλευσης με σκοπό να ενθαρρυνθούν οι επενδύσεις με την προετοιμασία και υποβολή έργων εφαρμογής[semigr ]

(Τροπολογία 20)

Άρθρο 2, παράγραφος 1, σημείο στ)

>Αρχικό κείμενο>

στ) Δράσεις με σκοπό:

- να παρακολουθείται η εφαρμογή της κοινοτικής στρατηγικής και του σχεδίου δράσης για την ανάπτυξη των ανανεώσιμων πηγών ενέργειας[semigr ]

- πρωτοβουλίες στήριξης που θα αναληφθούν κατ' εφαρμογήν του σχεδίου δράσης, ιδίως προκειμένου να προωθηθεί ο συντονισμός και η ευρύτερη συνέργεια μεταξύ δράσεων, συμπεριλαμβανομένων όλων των δραστηριοτήτων που χρηματοδοτούνται από την Κοινότητα,

[semigr ]

>Κείμενο μετά την ψηφοφορία στο ΕΚ>

στ) Δράσεις με σκοπό:

- να παρακολουθείται η εφαρμογή της κοινοτικής στρατηγικής και του σχεδίου δράσης για την ανάπτυξη των ανανεώσιμων πηγών ενέργειας[semigr ]

- πρωτοβουλίες στήριξης που θα αναληφθούν κατ' εφαρμογήν του σχεδίου δράσης, ιδίως προκειμένου να προωθηθεί ο συντονισμός και η ευρύτερη συνέργεια μεταξύ δράσεων, συμπεριλαμβανομένων όλων των δραστηριοτήτων που χρηματοδοτούνται από την Κοινότητα, καθώς και οποιουδήποτε άλλου μέτρου που χρηματοδοτείται από άλλα χρηματοδοτικά μέσα, όπως π.χ. η Ευρωπαϊκή Τράπεζα Επενδύσεων.

>Αρχικό κείμενο>

- να παρακολουθείται η πρόοδος που επιτυγχάνεται στην Κοινότητα και τα κράτη μέλη της όσον αφορά την ανάπτυξη των ανανεώσιμων πηγών ενέργειας,

>Κείμενο μετά την ψηφοφορία στο ΕΚ>

- να παρακολουθείται η πρόοδος που επιτυγχάνεται στην Κοινότητα και τα κράτη μέλη της όσον αφορά την ανάπτυξη των ανανεώσιμων πηγών ενέργειας, ιδιαίτερα ως προς τη φορολογική μεταχείριση, την τιμολόγηση, τα συστήματα πώλησης των ενεργειών αυτών και πρόσβασης στα δίκτυα διανομής, την απλούστευση των διοικητικών διατυπώσεων, και άλλα στοιχεία που προωθούν ή αντιθέτως εμποδίζουν την ανάπτυξη των ανανεωσίμων πηγών ενέργειας ως αποτέλεσμα των κανόνων ή πρακτικών που ισχύουν στα διάφορα κράτη μέλη[semigr ]

>Κείμενο μετά την ψηφοφορία στο ΕΚ>

- να συνδεθεί στενά η προώθηση της βιομάζας (όπως αυτή περιγράφεται στην παράγραφο 2, τρίτο εδάφιο, πρώτη παύλα) με τα σχέδια για την αναμόρφωση της ΚΑΠ αι με τη χρήση της γεωργικής παραγωγής για μη επισιτιστικούς σκοπούς[semigr ]

>Κείμενο μετά την ψηφοφορία στο ΕΚ>

- να εξετασθούν οι δυνατότητες ενεργειακής αξιοποίησης των αποβλήτων γεωργικής και δασοκομικής προελεύσεως[semigr ]

>Κείμενο μετά την ψηφοφορία στο ΕΚ>

- να προωθηθεί σε μεγάλο βαθμό η εξαγωγή τεχνολογίας σχετικής με τις ανανεώσιμες πηγές ενέργειας, και να καταστεί η προσπάθεια αυτή οργανικό στοιχείο της εξωτερικής πολιτικής στους τομείς της ενέργειας και της συνεργασίας, με τη συμβολή του Ευρωπαϊκού Συμβουλίου Εξαγωγής Ανανεώσιμων Μορφών Ενέργειας[semigr ]

>Αρχικό κείμενο>

- να αξιολογούνται οι επιπτώσεις και η οικονομική απόδοση των μέτρων που θα ληφθούν με βάση το παρόν πρόγραμμα. Στην αξιολόγηση αυτή θα συνυπολογισθούν επίσης περιβαλλοντικά και κοινωνικά θέματα[semigr ]

>Κείμενο μετά την ψηφοφορία στο ΕΚ>

- να αξιολογούνται οι επιπτώσεις και η οικονομική απόδοση των μέτρων που θα ληφθούν με βάση το παρόν πρόγραμμα. Στην αξιολόγηση αυτή θα συνυπολογισθούν επίσης περιβαλλοντικά και κοινωνικά θέματα, καθώς και η δημιουργία θέσεων απασχόλησης[semigr ]

(Τροπολογία 22)

Άρθρο 2, παράγραφος 2, δεύτερο εδάφιο

>Αρχικό κείμενο>

Η δράση θα βοηθήσει μεταξύ άλλων: στην πρόσβαση σε ειδικευμένες συμβουλές, στην ανάλυση των προοπτικών αγοράς, στην επιλογή χωροθέτησης των έργων, στην υποβολή αιτήσεων για άδειες κατασκευής και λειτουργίας, στην κατάρτιση χρηματοδοτικού σχεδίου, στην προετοιμασία πρόσκλησης υποβολής προσφορών, στην κατάρτιση των φορέων εκμετάλλευσης, στην παραγγελία σταθμών, κλπ.

>Κείμενο μετά την ψηφοφορία στο ΕΚ>

Η δράση θα βοηθήσει μεταξύ άλλων: στην πρόσβαση σε ειδικευμένες συμβουλές, στην ανάλυση των προοπτικών αγοράς, στην επιλογή χωροθέτησης των έργων, στην υποβολή αιτήσεων για άδειες κατασκευής και λειτουργίας, στην ανάληψη πρωτοβουλιών από ΜΜΕ για επενδύσεις σε ανανεώσιμες πηγές ενέργειας, στην κατάρτιση χρηματοδοτικού σχεδίου, στην προετοιμασία πρόσκλησης υποβολής προσφορών, στην κατάρτιση των φορέων εκμετάλλευσης, στην παραγγελία σταθμών, κλπ

(Τροπολογία 21)

Άρθρο 2, παράγραφος 2, τρίτο εδάφιο, πρώτη παύλα

>Αρχικό κείμενο>

- βιομάζα, στην οποία συμπεριλαμβάνονται οι ενεργειακές καλλιέργειες, τα καυσόξυλα, τα υπολείμματα της δασοκομίας και της γεωργίας, τα αστικά απόβλητα, τα υγρά βιοκαύσιμα και το βιοαέριο,

>Κείμενο μετά την ψηφοφορία στο ΕΚ>

- βιομάζα, στην οποία συμπεριλαμβάνονται οι ενεργειακές καλλιέργειες, τα καυσόξυλα, τα υπολείμματα της δασοκομίας και της γεωργίας, τα αστικά απόβλητα που δεν προσφέρονται για ανακύκλωση, τα υγρά βιοκαύσιμα και το βιοαέριο,

(Τροπολογία 23)

Άρθρο 3, παράγραφος 2

>Αρχικό κείμενο>

2. Το ύψος της χρηματοδότησης στο πλαίσιο του παρόντος προγράμματος για τις δράσεις και τα μέτρα που αναφέρονται στο άρθρο 2, παράγραφος 1, στοιχεία (β) και (δ) δεν μπορεί να υπερβαίνει το 50% του συνολικού κόστους, το δε υπόλοιπο θα καλυφθεί είτε από δημόσιους ή ιδιωτικούς πόρους ή από συνδυασμό και των δύο.

>Κείμενο μετά την ψηφοφορία στο ΕΚ>

2. Το ύψος της χρηματοδότησης στο πλαίσιο του παρόντος προγράμματος για τις δράσεις και τα μέτρα που αναφέρονται στο άρθρο 2, παράγραφος 1, στοιχείο (β) δεν μπορεί να υπερβαίνει το 50% του συνολικού κόστους, το δε υπόλοιπο θα καλυφθεί είτε από δημόσιους ή ιδιωτικούς πόρους ή από συνδυασμό και των δύο.

(Τροπολογία 24)

Άρθρο 4, παράγραφος 1

>Αρχικό κείμενο>

1. Υπεύθυνη για την εφαρμογή του προγράμματος είναι η Επιτροπή.

>Κείμενο μετά την ψηφοφορία στο ΕΚ>

1. Υπεύθυνη για την εφαρμογή του προγράμματος σε επίπεδο Κοινότητας είναι η Επιτροπή. Για τον σκοπό αυτό, η Επιτροπή θα συνεργάζεται στενά με το Ευρωπαϊκό Κοινοβούλιο, υποβάλλοντάς του τακτικά τεκμηριωμένες αξιολογήσεις για την πρόοδο του προγράμματος.

(Τροπολογία 25)

Άρθρο 4, παράγραφος 2, σημείο γ)

>Αρχικό κείμενο>

γ) για τη δράση που αναφέρεται στο άρθρο 2, παράγραφος 1, στοιχείο (ε), το σχετικό κόστος της συνδρομής και της νέας παραγωγικής ικανότητας των έργων που αναμένεται να προκύψει και το μέγεθος του διαπεριφερειακού ή και διεθνικού οφέλους[semigr ]

>Κείμενο μετά την ψηφοφορία στο ΕΚ>

γ) για τη δράση που αναφέρεται στο άρθρο 2, παράγραφος 1, στοιχείο (ε), το σχετικό κόστος της συνδρομής, την σε μακροπρόθεσμο χρονικό ορίζοντα εμπορική βιωσιμότητα και τη νέα παραγωγική ικανότητα των έργων που αναμένεται να προκύψει και το μέγεθος του διαπεριφερειακού ή και διεθνικού οφέλους[semigr ]

(Τροπολογία 26)

Άρθρο 5, δεύτερο εδάφιο

>Αρχικό κείμενο>

Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων. Η συμβουλευτική επιτροπή διατυπώνει τη γνώμη της για το σχέδιο αυτό, μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος και αν χρειασθεί, προβαίνει σε ψηφοφορία.

>Κείμενο μετά την ψηφοφορία στο ΕΚ>

Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων. Η συμβουλευτική επιτροπή διατυπώνει τη γνώμη της για το σχέδιο αυτό, μέσα σε κατάλληλη προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος και αν χρειασθεί, προβαίνει σε ψηφοφορία.

(Τροπολογία 27)

Άρθρο 5, τέταρτο εδάφιο

>Αρχικό κείμενο>

Η Επιτροπή λαμβάνει ιδιαίτερα υπόψη τη γνώμη της συμβουλευτικής επιτροπής και την ενημερώνει για τον τρόπο με τον οποίο έλαβε υπόψη της τη γνώμη αυτή.

>Κείμενο μετά την ψηφοφορία στο ΕΚ>

Η Επιτροπή λαμβάνει κατά το δυνατόν ιδιαίτερα υπόψη τη γνώμη της συμβουλευτικής επιτροπής και την ενημερώνει για τον τρόπο με τον οποίο πρόκειται να λάβει υπόψη της τη γνώμη αυτή. Σε ό,τι αφορά τα σημεία που δεν έχουν εξετασθεί, ζητείται εκ νέου η γνώμη της επιτροπής πριν από την εφαρμογή των μέτρων.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση απόφασης του Συμβουλίου που αφορά το πολυετές πρόγραμμα προώθησης των ανανεώσιμων πηγών ενέργειας στην Κοινότητα - ALTENER II (COM(97)0087 - C4-0308/97 - 97/0106(SYN))

(Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(97)0087 - 97/0106(SYN)) ((ΕΕ C 192 της 24.6.1997, σελ. 16)),

- έχοντας κληθεί από το Συμβούλιο να γνωμοδοτήσει, σύμφωνα με τα άρθρα 189 Γ και 130 Σ παρ. 1 της Συνθήκης ΕΚ (C4-0308/97),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Έρευνας, Τεχνολογικής Ανάπτυξης και Ενέργειας και τις γνωμοδοτήσεις της Επιτροπής Οικονομικής, Νομισματικής και Βιομηχανικής Πολιτικής καθώς και της Επιτροπής Περιβάλλοντος, Δημόσιας Υγείας και Προστασίας των Καταναλωτών (A4-0288/97),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ[semigr ]

3. καλεί το Συμβούλιο να συμπεριλάβει στην κοινή θέση που θα καθορίσει σύμφωνα με το άρθρο 189 Γ, σημείο α), της Συνθήκης ΕΚ, τις τροποποιήσεις που ενέκρινε το Κοινοβούλιο[semigr ]

4. ζητεί να τεθεί σε εφαρμογή η διαδικασία συνεννόησης σε περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο[semigr ]

5. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

6. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.